Արաբիայի ոճրագործություններին պատասխան քայլերը շարունակելով Եմենի բանակի և ժողովրդային կոմիտեների հրթիռային ջոկատը հայտարարեց, որ «Բադր-1» տեսակի տեղական բալիստիկ երկու հրթիռներով հարվածել է Ջիզանի օդանավակայանը: Եմենի բանակի և ժողովրդային կոմիտեների հրթիռային ջոկատը մի քանի օր առաջ «Բադր-1» տեսակի չորս հրթիռներով հարվածել էր Արաբիայի նավթի ազգային ընկերության՝ «Արամքո»-ի զտարանն ու Ջիզանի նավթամթերքի մշակման գործարանը: Եմենի բանակն ու ժողովրդային կոմիտեները գրեթե ամենօրյա կարգով բալիստիկ հրթիռներով հարվածում են Արաբիայի տարածքում խորքում գտնվող թիրախներ, ինչն իրականացվում է ի պատասխան Եմենի դեմ սաուդական կոալիցիայի ոտնձգության և այդ երկրի խաղաղ քաղաքացիների թիրախավորման: